**ΠΡΟΓΡΑΜΜΑΤΙΣΜΟΣ ΛΕΙΤΟΥΡΓΙΑΣ ΓΥΜΝΑΣΙΟΥ ΒΟΥΛΙΑΓΜΕΝΗΣ ΑΠΟ ΔΕΥΤΕΡΑ 14/09/2020 ΕΩΣ ΚΑΙ ΠΑΡΑΣΚΕΥΗ 18/09/2020**

**ΔΕΥΤΕΡΑ 14/09/2020**

* Οι μαθητές και οι μαθήτριες προσέρχονται στο σχολείο, **φορώντας μάσκες**, το αργότερο μέχρι 10:30 π.μ.
* Οι μαθητές και οι μαθήτριες της **Α’ Γυμνασίου** θα εισέλθουν, **χωρίς τους κηδεμόνες τους**, από την κεντρική είσοδο του Γυμνασίου, επί της οδού Ιάσονος, με τις απαραίτητες αποστάσεις ασφαλείας.
* Οι μαθητές και οι μαθήτριες της **Β’ Γυμνασίου** θα εισέλθουν, **χωρίς τους κηδεμόνες τους**, από την κεντρική είσοδο του Γυμνασίου, επί της οδού Ιάσονος, αλλά θα κατευθυνθούν στην αριστερή αυλή του σχολείου, στον χλοοτάπητα, με τις απαραίτητες αποστάσεις ασφαλείας.
* Οι μαθητές και οι μαθήτριες της **Γ’ Γυμνασίου** θα εισέλθουν, **χωρίς τους κηδεμόνες τους**, από την είσοδο, επί της οδού Αρτέμιδος (έναντι Δημοτικού Σχολείου Βουλιαγμένης) και θα συγκεντρωθούν, με τις απαραίτητες αποστάσεις, στην δεξιά αυλή του σχολείου.
* Στις 10:50 π.μ. όλοι οι μαθητές, με τη συνοδεία καθηγητών και χωρίς αλφαβητική σειρά (ανά 20 μαθητές περίπου), **θα μετακινηθούν μέσα στις αίθουσες διδασκαλίας**, **ανά τάξη.**
* Στις **11:00 π.μ. θα ξεκινήσει η τέλεση της ακολουθίας του αγιασμού**, την οποία **θα ακροαστεί** το εκπαιδευτικό και μαθητικό δυναμικό του σχολείου **από τις αίθουσες διδασκαλίας**, με τη βοήθεια των μεγάφωνων, που βρίσκονται στους κεντρικούς διαδρόμους του σχολείου. Ο ιερέας θα περάσει από όλες τις αίθουσες διδασκαλίας, προκειμένου να αγιάσει τους μαθητές. Επίσης, οι όποιες ανακοινώσεις από τη διεύθυνση θα γίνουν μέσω της κεντρικής μικροφωνικής εγκατάστασης, χωρίς να μετακινηθούν οι μαθητές από τις αίθουσες διδασκαλίας.
* Στις **11:50 θα αποχωρήσουν**, τμηματικά και με αποστάσεις ασφαλείας, οι μαθητές και οι μαθήτριες ως εξής: Τα τμήματα της Α’ από την κεντρική είσοδο του σχολείου, επί της οδού Ιάσονος. Τα τμήματα της Β’ από την κεντρική είσοδο του σχολείου, επί της οδού Ιάσονος. Τα τμήματα της Γ’ από την είσοδο, επί της οδού Αρτέμιδος (έναντι Δημοτικού Σχολείου Βουλιαγμένης). Η παραλαβή των μαθητών/μαθητριών από τις εισόδους – εξόδους του σχολείου θα γίνει με ευθύνη των γονέων – κηδεμόνων τους.

**ΤΡΙΤΗ 15/09/2020**

**Κατανομή μαθητών σε τμήματα & διανομή βιβλίων**

Λόγοι υγιεινής και ασφάλειας επιβάλλουν, όπως **προσέλθουν στο σχολείο οι μαθητές χωριστά ανά τάξεις και σε διαφορετικές ώρες**, ως εξής:

**Γ’ Τάξη, 08:15 – 09:30 π.μ.:** Οι μαθητές εισέρχονται στο σχολείο από την κεντρική είσοδο του σχολείου, επί της οδού Ιάσονος, φορώντας μάσκα. Προσέρχονται το αργότερο έως 08:10π.μ.. Θα επακολουθήσει η κατανομή των μαθητών σε τμήματα, είσοδος στις αίθουσες διδασκαλίας και ανά τμήματα παραλαβή των βιβλίων σε σακούλες αντοχής, που προμηθεύτηκε το Γυμνάσιο Βουλιαγμένης. **Δε χρειάζεται να φέρουν τσάντες ή δικές τους σακούλες**. Στις 09:30 π.μ. θα αποχωρήσουν από την είσοδο, επί της οδού Αρτέμιδος (έναντι Δημοτικού Σχολείου Βουλιαγμένης), προκειμένου να μη συνωστισθούν με τους μαθητές της Β’ Τάξης.

**Β’ Τάξη, 09:45 – 11:00 π.μ.:** Οι μαθητές εισέρχονται στο σχολείο από την κεντρική είσοδο του σχολείου, επί της οδού Ιάσονος, φορώντας μάσκα. Θα κατανεμηθούν σε τμήματα, στα οποία και θα εισέλθουν, ώστε, κατόπιν, τμηματικά, να παραλάβουν τα βιβλία τους σε σακούλες αντοχής, που προμηθεύτηκε το Γυμνάσιο Βουλιαγμένης. **Δε χρειάζεται να φέρουν τσάντες ή δικές τους σακούλες.** Στις 11:00 π.μ. θα αποχωρήσουν από την είσοδο, επί της οδού Αρτέμιδος (έναντι Δημοτικού Σχολείου Βουλιαγμένης), προκειμένου να μη συνωστισθούν με τους μαθητές της Α’ Τάξης.

**Α’ Τάξη, 11:15 – 12:30 π.μ.:** Οι μαθητές εισέρχονται στο σχολείο από την κεντρική είσοδο του σχολείου, επί της οδού Ιάσονος, φορώντας μάσκα. Θα κατανεμηθούν σε τμήματα, στα οποία και θα εισέλθουν, ώστε, κατόπιν, τμηματικά, να παραλάβουν τα βιβλία τους σε σακούλες αντοχής, που προμηθεύτηκε το Γυμνάσιο Βουλιαγμένης. **Δε χρειάζεται να φέρουν τσάντες ή δικές τους σακούλες.** Στις 12:30 π.μ. θα αποχωρήσουν από την κεντρική είσοδο του Γυμνασίου Βουλιαγμένης, επί της οδού Ιάσονος.

Τόσο η άφιξη όσο και η αποχώρηση των μαθητών και των τριών Τάξεων από το σχολείο γίνεται με ευθύνη των γονέων – κηδεμόνων τους.

**ΤΕΤΑΡΤΗ 16/09/2020**

Όλοι οι μαθητές προσέρχονται στο σχολείο μέχρι 08:10 π.μ., φορώντας μάσκα, έχοντας μαζί τους ένα μπλε στυλό και ένα τετράδιο και από διαφορετικές εισόδους – εξόδους.

* Οι μαθητές και οι μαθήτριες της Α’ Γυμνασίου θα εισέλθουν, χωρίς τους κηδεμόνες τους, από την κεντρική είσοδο του Γυμνασίου, επί της οδού Ιάσονος, με τις απαραίτητες αποστάσεις ασφαλείας και παραμένουν στην κεντρική αυλή. Στις 08:15 π.μ., συνοδοί καθηγητές θα τους οδηγήσουν εντός των τμημάτων τους για 4ωρο πρόγραμμα διδασκαλίας, μέχρι 11:30 π.μ.. Ο προαυλισμός τους θα γίνεται στο χώρο μπροστά στην κεντρική είσοδο. Στις 11:30 π.μ. θα εξέλθουν από την είσοδο που εισήλθαν.
* Οι μαθητές και οι μαθήτριες της Β’ Γυμνασίου θα εισέλθουν, χωρίς τους κηδεμόνες τους, από την κεντρική είσοδο του Γυμνασίου, επί της οδού Ιάσονος, με τις απαραίτητες αποστάσεις ασφαλείας και θα κατευθυνθούν στην αριστερή αυλή, στο χλοοτάπητα. Εκεί θα προαυλίζονται στα διαλείμματα. Στις 08:15 π.μ., συνοδοί καθηγητές θα τους οδηγήσουν εντός των τμημάτων τους για 4ωρο πρόγραμμα διδασκαλίας, μέχρι 11:30 π.μ.. Στις 11:30 π.μ. θα εξέλθουν από την είσοδο που εισήλθαν.
* Οι μαθητές και οι μαθήτριες της Γ’ Γυμνασίου θα εισέλθουν, χωρίς τους κηδεμόνες τους, από την είσοδο του Γυμνασίου, επί της οδού Αρτέμιδος (έναντι Δημοτικού Σχολείου Βουλιαγμένης), με τις απαραίτητες αποστάσεις ασφαλείας και θα παραμείνουν στο χώρο της δεξιάς αυλής, επί της οδού Αρτέμιδος. Εκεί θα προαυλίζονται στα διαλείμματα. Στις 08:15 π.μ., συνοδοί καθηγητές θα τους οδηγήσουν εντός των τμημάτων τους για 4ωρο πρόγραμμα διδασκαλίας, μέχρι 11:30 π.μ.. Στις 11:30 π.μ. θα εξέλθουν από την είσοδο που εισήλθαν.

Θα δοθεί, σ’ όλους τους μαθητές και των τριών Τάξεων, πρόγραμμα (τετράωρης διδασκαλίας για Πέμπτη και Παρασκευή)

**ΠΕΜΠΤΗ 17/09/2020 & ΠΑΡΑΣΚΕΥΗ 18/09/2020**

Ισχύουν ακριβώς τα ίδια με την Τετάρτη (16/09/2020). Οι μαθητές, επιπλέον, μπορούν να φέρουν τις σχολικές τους τσάντες με τα αντίστοιχα βιβλία των μαθημάτων, που αντιστοιχούν στο πρόγραμμα Πέμπτης και Παρασκευής.